cyanic-selkie/wikianc huggingface dataset:
জাহাঙ্গীরের সমাধিসৌধ
জাহাঙ্গীরের সমাধিসৌধ পাকিস্তানের পাঞ্জাব প্রদেশের রাজধানী লাহোরের শাহদারা বাগে অবস্থিত। এটি চতুর্থ মুঘল সম্রাট জাহাঙ্গীরের সমাধি, যিনি ১৬০৫ হতে ১৬২৭ সাল পর্যন্ত মুঘল সম্রাজ্য শাসন করেন।
লি জুং-হিউন
লি জুং-হিউন (জন্ম ৭ ফেব্রুয়ারী, ১৯৮০) একজন দক্ষিণ কোরীয় অভিনেত্রী ও পপ তারকা। তার অভিনীত প্রথম ছবিটি ছিলো বিভিন্ন পুরস্কারজয়ী, আর সেটি থেকেই তার অভিনেত্রী হিসেবে জনপ্রিয়তার সূত্রপাত হয়। তিনি কন্ঠশিল্পী হিসেবে দক্ষিণ কোরিয়ার সবচেয়ে জনপ্রিয় আন্তর্জাতিক কে-পপ তারকাদের মধ্যে অন্যতম। তাকে "টেকনো সঙ্গীতের রানী" বলে আখ্যায়িত করা হয়, কারণ তিনিই দক্ষিণ কোরিয়াতে সর্বপ্রথম টেকনো সঙ্গীতের প্রচলন করেন। তাকে "রূপান্তরের রানী"ও বলা হয়। প্রত্যেক গানে তিনি নতুন রূপে আবির্ভূত হন, যার কারণে তিনি চীনে ব্যাপক জনপ্রিয়তা পেয়েছেন কোরীয় নতুন ধারা হিসেবে (যা হাল্যিউ নামে পরিচিত)।
২০২০ সালে, লি নানজির ভূমিকায় অভিনয় করে চীনা সিরিজ কনফুসিয়াসের মাধ্যমে তার অভিনয়ের অগ্রগতি পুনরুদ্ধার করেন। ২০১১ সালে, লি পার্ক চ্যান-উক এবং পার্ক চ্যান-কিয়ং-এর পুরস্কার বিজয়ী ফ্যান্টাসি শর্ট ফিল্ম নাইট ফিশিং-এ একটি শামান চরিত্রে অভিনয় করেছিলেন, যা সম্পূর্ণরূপে একটি আইফোনে শুট করা হয়েছিল। নাইট ফিশিং ২০১১ বার্লিন আন্তর্জাতিক চলচ্চিত্র উৎসবে সেরা স্বল্পদৈর্ঘ্য চলচ্চিত্রের জন্য স্বর্ণ ভল্লুক জিতেন। ২০১২ সালে, লি আসছে-যুগের ফিল্ম জুভেনাইল অফেন্ডারে একজন একক মা চরিত্রে অভিনয় করেছিলেন, যেটি টোকিও আন্তর্জাতিক চলচ্চিত্র উৎসবে সেরা ফিচার জিতেছিল। 2014 সালের ব্লকবাস্টার দ্য অ্যাডমিরাল: রোরিং কারেন্টস -এ তিনি পরবর্তী চরিত্রে অভিনয় করেছিলেন, প্রধান কাস্টে একমাত্র মহিলা চরিত্র হিসেবে। লি এসবিএস-এর নাটক দ্য ফ্যামিলি ইজ কামিং -এ টেলিভিশনে ফিরে আসেন।
মোনালিসা চিন্ডা
মোনালিসা চিন্ডা (জন্ম: ১৩ সেপ্টেম্বর ১৯৭৪) একজন নাইজেরীয় অভিনেত্রী, চলচ্চিত্র নির্মাতা, টেলিভিশন ব্যক্তিত্ব এবং মিডিয়া ব্যক্তিত্ব।
প্রাথমিক জীবন
নাইজেরিয়ার রিভার্স রাজ্যের হারকোর্ট বন্দরের ইকওয়ারেতে মোনালিসা চিন্ডার জন্ম হয়। তিনি তার পিতামাতার দুই পুত্র এবং চার কন্যার সবচেয়ে বড় সন্তান। তিনি আর্মি চিলড্রেনস স্কুল জিআরএতে প্রাথমিক শিক্ষা লাভ করেন এবং তারপরে আর্দেকন ক্রোথার স্মৃতি বালিকা বিদ্দালয়ে পড়াশুনা করেন। দুটি বিদ্যালয়ই নাইজেরিয়ার হারকোর্ট বন্দরে অবস্থিত। তিনি পোর্ট হারকোর্ট বিশ্ববিদ্যালয় থেকে থিয়েটার শিল্পকলা ডিগ্রি অর্জন করেন।
কর্মজীবন এবং কার্যক্রম
মোনালিসার প্রথম প্রধান চলচ্চিত্রটির নাম ছিল প্রেগন্যান্ট ভার্জিন, যেটিতে তিনি ১৯৯৬ সালে কাজ করেন। পরবর্তীতে, ২০০০ সালে স্নাতক লাভ করার পর, তিনি এভোব দ্যা ল-তে অভিনয় করেন এবং তারপর থেকে আরও অনেক চলচ্চিত্রে কাজ করেছেন।
২০০৭ সালে তিনি টেলিভিশন নাটক হ্যাভেনস গেট-এ অভিনয় করেন। ২০১১ সালে, তিনি রয়েল আর্টস একাডেমির 'কিস অ্যান্ড টেল' চলচ্চিত্রটি প্রযোজনা করে ও এর মাধ্যমে প্রয়োজক হিসেবে আত্মপ্রকাশ করেন। ২০১২ সালে, তিনি নলিউড সাপ্তাহিক ম্যাগাজিনের প্রচ্ছদে আসেন। নভেম্বর ২০১৪ সালে তিনি 'ইউ এন্ড আই উইথ মোনালিসা' শীর্ষক টক শো শুরু করেন।
মোনালিসা অনেক দাতব্য কাজের সাথে জড়িত। দ্য সান নিউজপেপারসের শনিবার সংস্করণে তাঁর একটি কলাম (মোনালিসা কোড) রয়েছে যেখানে তিনি সামাজিক সমস্যা এবং সম্পর্কের বিষয়ে লিখেন। তিনি রয়েল আর্টস একাডেমির একজন পরামর্শদাতা।
চলচ্চিত্রের তালিকা
তিনি ৮০ টিরও বেশি ছবিতে অভিনয় করেছেন।
বাল দত্তাত্রেয় তিলক
বাল দত্তাত্রেয় তিলক ছিলেন (২৬ সেপ্টেম্বর ১৯১৮ — ২৫ মে ১৯৯৯) একজন ভারতীয় রসায়ন প্রকৌশলী এবং জাতীয় রাসায়নিক পরীক্ষাগারের পরিচালক।
১৯৭২ সালে তিনি ভারত সরকারের তৃতীয় সর্বোচ্চ বেসামরিক সম্মাননা পদ্মভূষণে ভূষিত হন।
ফস্টার-পেইন হাউস
ফস্টার-পেইন হাউস (Foster-Payne House) হল রোড আইল্যান্ডের, পোটাকেটের, ২৫ বেলমন্ট স্ট্রি্টের একটি ঐতিহাসিক বাড়ি। বাড়িটি ১৮৭৮ সালে নির্মিত, বহু-চালা ছাদ বিশিষ্ট দুই তলা বাড়ি যা ক্ল্যাপবোর্ড বিশিষ্ট বাইরের কাঠের কাজ এবং অভ্যন্তরে ঐশ্বর্যশালী বৈঠকখানা রয়েছে। এছাড়াও কাঠামোর ত্রিকোণাকার ছাদ এবং ছোট গম্বুজ সাথে একটি মানানসই বহনযোগ্য বাড়ি। বাড়িটির মূলত মালিক এবং নির্মাতা হলেন থিওডোর ওয়াটার্স ফস্টার, কিন্তু এটি ১৮৮২ সালে বাড়িটি "জর্জ ডব্লিউ পেইনের" কাছে বিক্রি করা হয়। ফস্টার-পেইন হাউস, ১৯শ-শতাব্দীর শেষ দিকের একটি সুগঠিত এবং ভালভাবে সংরক্ষিত উপশহরীয় বাসস্থান হিসেবে স্থাপত্যের দিক দিয়ে উল্লেখযোগ্য একটি বাড়ি। এটি ১৯৮৩ সালে ঐতিহাসিক স্থানসমূহের জাতীয় নিবন্ধনে যোগ করা হয়।
ইতিহাস
বাড়িটি ১৮৭৮ সালে থিওডোর ওয়াটার্স ফস্টারের জন্য নির্মিত করা হয়েছিল। তিনি ১৯শে মে, ১৮৪৭ সালে জন্ম গ্রহণ করেন। তার মা "ওফেলিয়া রেমিংটন" এবং বাবা "চ্যান্সি ফস্টার"। তিনি পোটাকেটে শিক্ষা লাভ করেন এবং ১৮৬৩ সালে রোড আইল্যান্ড ক্যালভেরি যোগদান করেন। তিনি মার্কিন যুক্তরাষ্ট্রের গৃহযুদ্ধের সময় লাল নদীর প্রচারাভিযানে "নাথানিয়েল প্রেন্টিস ব্যাংকসের" অধীনে দায়িত্ব পালন করেন। ১৮৭৩ সালে, তিনি "স্যামুয়েল এইচ বেইলি" এবং "ওয়াল্টার ই. হোয়াইটের" সাথে একটি জুয়েলারী-ম্যানুফ্যাকচারিং পার্টনারশিপ গঠন করে যার নাম "হোয়াইট, ফস্টার ও কোম্পানি" দেওয়া হয়। ১৮৭৮ সালে হোয়াইটের অবসর গ্রহণের পরে, কোম্পানিটি "ফস্টার ও বেইলি" নামকরণ করা হয়। এই সময়, ফস্টার বাড়িটি নির্মাণ করে। এই বাড়িতে তিনি চার বছর বসবাস করেন এবং এখান থেকে তিনি রোড আইল্যান্ডের, প্রোভিডেন্সে তার কাজের জায়গায় যাতায়াত করতেন। ফস্টার একজন সফল জুয়েলারী ম্যানুফ্যাকচারিং ব্যবসায়ী ছিলেন। ১৯২৮ সালে তার মৃত্যুর পর তার ছেলে, থিওডোর ক্লাইড ফস্টার তার ব্যবসার উত্তরসূরী এবং সফল ব্যবসায়ী হন। ১৮৮২ সালে, থিওডোর ফস্টার বাড়িটি "জি.ডব্লিউ. পেইন ও কোম্পানির" মালিক "জর্জ ডব্লিউ পেইনের" কাছে বিক্রি করেন।
নকশা
১৮৭৮ সালে নির্মিত, ফস্টার-পেইন হাউস একটি বহু-চালা ছাদ বিশিষ্ট দুই তলা বাড়ি। বাড়ির এক তলার পশ্চিম পাশে একটি খোলা বারান্দা আছে, যার পিছন দিকে একটি রান্নাঘর রয়েছে এবং এক তলা প্রবেশ পথের পাশেই তিন দিকে কাচ দিয়ে ঘেরা একটি জানালা আছে। বাড়ির বাইরের ক্ল্যাপবোর্ড ও ঢালু ছাদের নিচে বাইরের দেয়ালের ত্রিকোণাকার অংশের সরু চূড়ার অধীনে কাঠের তৈরি সুবিন্যস্ত, বারান্দার বন্ধনী এবং পরিপাটি জানালা দ্বারা বাড়িটিকে বৈশিষ্ট্য প্রদান করা যায়। এই বাড়িতে তিন ধরনের জানালা ব্যবহার করা হয়েছে, এক কাচ বিশিষ্ট জানালা, একটির উপর একটি জোড়া কাচের জানালা এবং দুটির উপর দুটি কাচের জানালা।
পশ্চিমের ছোট প্রবেশ কক্ষের বারান্দা প্রধান সিঁড়িহলের দিকে নিয়ে যায়, যেখানে রয়েছে একটি বাকানো সিঁড়ি। প্রথম তলার কক্ষসমূহ দক্ষিণে একটি "এল" আকৃতির নকশায় সাজানো হয়েছে এবং পূর্ব দিকে রান্নাঘর স্থাপন করা হয়েছে। ভিতরের একটি কক্ষের সিলিং যা এনআরএইচপি-তে মনোনয়নপত্র উল্লেখ করা হয়নি, একটি প্রেসড টিনের দিয়ে পরিবর্তিত করা হয়েছে। বাড়ির দ্বিতীয় তলায় এনআরএইচপি মনোনয়নপত্র দ্বারা বর্ণনা করা হয়নি। মরহুম ভিক্টোরিয়ান কক্ষের ভিতরের বিবরণ দেন যে, সামনে বৈঠকখানায় একটি উত্কীর্ণ মার্বেল টুকরা আছে, সিলিং এর মাঝখানে একটি পদকের মত নকশা, যেখানে একটি সুদর্শন পিতলের ছয় গ্যাস লাইট (এখন বৈদ্যুতিক) বিশিষ্ট ঝার বাতি ঝুলানী আছে এবং স্ক্রোল-কাজের সাথে একটি সুচিত্রিত সিলিং রয়েছে। বৈঠকখানার পিছনে রেনেসাঁ পুনরুজ্জীবন ফ্রেমে আয়না দ্বারা আবৃত একটি মার্বেলকৃত স্লেটে কালো, লাল, ধূসর ও সাদা কারুকাজ করা টুকরা সমৃদ্ধিসহকারে সাজানো রয়েছে। এনআরএইচপি মনোনয়নপত্রে এই কাঠামোর একটি জিনিস বর্ণনা করা হয়নি, সেটি হল ২০১৩ সালের একটি ছবিতে গুম্বজটি ক্ষতিগ্রস্ত হয়েছে, তা দেখা যায়।
গুরুত্ব
ফস্টার-পেইন হাউস, ১৯শ-শতাব্দীর শেষ দিকের চমৎকার অভ্যন্তরীণ বিবরণ এবং একটি মানানসই বহনযোগ্য বাড়ি, যা একটি সুগঠিত এবং ভালভাবে সংরক্ষিত শহরতলি বাসভবন হিসেবে স্থাপত্যের দিক দিয়ে একটি গুরুত্বপূর্ণ বাড়ি। এটি যে এলাকায় অবস্থিত তা ছিল একটি উচ্চবিত্ত শহরতলিসুলভ এলাকা, কিন্তু ১৯শ-শতাব্দীর শেষ দিকে এখানে বাণিজ্যিক ও শিল্প ভবনসমূহ প্রবেশ করে। ১৯৮৩ সালে বাড়িটি ঐতিহাসিক স্থানসমূহের জাতীয় নিবন্ধনে যোগ করা হয়েছিল।
তুষার কাপুর
তুষার কাপুর (জম্ম ২০ নভেম্বর ১৯৭৬) একজন ভারতীয় বলিউড অভিনেতা, প্রযোজক এবং কিংবদন্তি অভিনেতা জিতেন্দ্র কাপুরের ছেলে এবং একতা কাপুর এর ছোট ভাই। তিনি বালাজী টেলিফিল্ম এবং বালাজী মোশন পিকচার্স এর সহ মালিক। তার উল্লেখযোগ্য কাজগুলো হলো "মুছে কুছ কেহনা হ্যা" (২০০১), "খাকি" (২০০৪), "কিয়া কুল হ্যা হাম" (২০০৫), "গোলমাল - ফান আনলিমিটেড" (২০০৬), "ঢোল" (২০০৭) এবং "গোলমাল রিটার্নসস" (২০০৮)।
তিনি তুষার এন্টারটেইনমেন্ট হাউসের প্রতিষ্ঠাতা এবং পরিচালক। তার প্রোডাকশন হাউস এর প্রথম সিনেমা হলো লক্ষ্মী ব্যোম।
কর্মজীবন
অভিনেতা হিসেবে আত্মপ্রকাশ এর পূর্বে কাপুর কিছুদিন ডেবিড ধবন এর সহকারী হিসেবে কাজ করেছেন। তিনি অভিনেতা হওয়ার জন্য রোশান তানেজী এবং মহেন্দ্র বর্মার স্কুল থেকে প্রশিক্ষণ নিয়েছেন।
তিনি ব্লকবাস্টার সিনেমা "মুছে কুছ কেহনা হে" দিয়ে অভিনয় জগতে আত্মপ্রকাশ করেন, এতে তার বিপরীতে অভিনয় করেছিলেন কারিনা কাপুর। তিনি এই সিনেমায় কাজ করার জন্য ফিল্মফেয়ার বেস্ট এক্টার ডেবিউ মেল পুরস্কার অর্জন করেন। এরপর তিনি এশা দেওল এর বিপরীতে "কিয়া দিলনা কাহা" সিনেমায় রাহুল চরিত্রে অভিনয় করেন। এরপর কাপুর দুটি আরো তেলুগু পুনঃনির্মাণ সিনেমায় অভিনয় করেন, এগুলো হলো "জিনা সের্ফ মেরে লিয়ে" (২০০২) এবং "য়েহ দিল" (২০০৩) দুটি সিনেমাই বক্স অফিসে ভালো ব্যবসা করে।
এরপর কাপুর রাম গোপাল বার্মার সিনেমা "গায়েব" (২০০৪) সিনেমায় অভিনয় করেন এবং প্রশংসিত হোন। এরপর তিনি একের পর এক ব্যবসাসফল সিনেমায় অভিনয় করেন, এগুলো হলো "খাকি" (২০০৪), "কিয়া কুল হে হাম" (২০০৫), "গোলমাল " (২০০৬), ''শুটআউট এট লোখান্ডওয়ালা" (২০০৭), "গোলমাল রিটার্নস" (২০০৮), "গোলমাল ৩" (২০১০), "দা ডার্টি পিকচার" (২০১১), "কিয়া সুপার কুল হে হাম" (২০১২), "সোর ইন দ্যা সিটি" (২০১২) এবং "শুটআউট এট ওয়াডালা" (২০১৩)।
২০১২ সালে কাপুর "ফেশন ফর এ কোস" এর অংশ হোন, যারা ঘরবিহীন বাচ্চাদের দেখাশোনার জন্য অর্থ ব্যয় করেন। তিনি "চার দিন কি চাদনী" (২০১২) সিনেমায় প্রযোজনা এবং অভিনয় করেন।
আমি জেল থেকে বলছি
আমি জেল থেকে বলছি হচ্ছে ২০০৫ সালের বাংলাদেশী মারপিটধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না। এটি পরিচালনা করেছেন মালেক আফসারী।  এতে শ্রেষ্ঠাংশে অভিনয় করেছেন মান্না, মৌসুমী, মিশা সওদাগর, ও ওমর সানী।
চলচ্চিত্রটি ২০০৫ সালের ৪ঠা অক্টোবর বাংলাদেশে মুক্তি পায়। মুক্তির পর ছবিটি হিট হয়। মান্না ৮ম মেরিল-প্রথম আলো পুরস্কারে শ্রেষ্ঠ চলচ্চিত্র অভিনেতা বিভাগে মনোনয়ন লাভ করেন।
সঙ্গীত
আমি জেল থেকে বলছি চলচ্চিত্রের সঙ্গীত পরিচালনা ও সুরারোপ করেছেন ইমন সাহা। গানে কণ্ঠ দিয়েছেন সামিনা চৌধুরী, আসিফ আকবর, মমতাজ বেগম, সাব্বির, কানিজ সুবর্ণা, মিমি ও আরিফ।
উল্লেখ্য
আমি জেল থেকে বলছি চিত্রনায়ক মান্না প্রযোজিত ৬ষ্ঠ চলচ্চিত্র।
বাহামা দ্বীপপুঞ্জ জাতীয় ফুটবল দল
বাহামা দ্বীপপুঞ্জ জাতীয় ফুটবল দল (Bahamas national football team) হচ্ছে আন্তর্জাতিক ফুটবলে বাহামা দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম বাহামা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা বাহামা দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৮১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৭০ সালের ১লা মার্চ তারিখে, বাহামা দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; পানামার পানামা সিটিতে অনুষ্ঠিত উক্ত ম্যাচে বাহামা দ্বীপপুঞ্জ পুয়ের্তো রিকোর কাছে ৩–০ গোলের ব্যবধানে পরাজিত হয়েছে।
বাহামা দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বাহামা দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।
লেসলি সেন্ট ফ্লোর, ডোয়াইন ওয়াইলি, হ্যাপি হল, নেসলে জন এবং টেরি ডেলান্সির মতো খেলোয়াড়গণ বাহামা দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে বাহামা দ্বীপপুঞ্জ তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাহামা দ্বীপপুঞ্জের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
পালম কল্যাণসুন্দরম
পালম কল্যাণসুন্দরম (பாலம் கல்யாணசுந்தரம்) (জন্ম- আগস্ট, ১৯৫৩) একজন তামিল সমাজকর্মী, যিনি তার কর্মজীবনের সমস্ত বেতন ও পেনশন দরিদ্র মানুষদের উন্নতির জন্য দান করার জন্য বিখ্যাত।
প্রথম জীবন
পালম কল্যাণসুন্দরম ১৯৫৩ খ্রিষ্টাব্দের আগস্ট মাসে ভারতের তামিল নাড়ু রাজ্যের তিরুনেলবেলী জেলায় অবস্থিত মেলকরুবেলঙ্গুলম নামক স্থানে জন্মগ্রহণ করেন। মাত্র এক বছর বয়সেই তিনি তার পিতাকে হারান। বিদ্যালয়ে শিক্ষালাভ সম্পূর্ণ করার পর তিনি তামিল ভাষা নিয়ে স্নাতক স্তরে শিক্ষালাভ করতে চাইছিলেন। কিন্তু তিরুনেলবেলী শহরের সেন্ট জেভিয়ার্স কলেজে অন্য কোন তামিল শিক্ষার্থী না থাকায় তাকে কলেজ কর্তৃপক্ষ অন্য বিষয় সম্বন্ধে স্নাতক হওয়ার উপদেশ দেন। কিন্তু তামিল সম্বন্ধে স্নাতক হওয়ার ইচ্ছেয় দৃঢ়প্রতিজ্ঞ পালম এই উপদেশ প্রত্যাখ্যান করেন। পালমের নিষ্ঠা লক্ষ্য করে এমটিটি হিন্দু কলেজের প্রতিষ্ঠাতা কারুমুত্তু থ্যগারাজা চেট্টিয়ার তাকে নিজের প্রতিষ্ঠানে ভর্তি করে তার পঠনপাঠনের খরচের ভার নেন।  এরপর মাদ্রাজ বিশ্ববিদ্যালয় থেকে তিনি গ্রন্থাগার বিজ্ঞান বিষয়ে স্নাতকোত্তর স্তরে পড়াশোনা করে স্বর্ণপদক লাভ করেন। এছাড়া সাহিত্য ও ইতিহাসেও তিনি স্নাতকোত্তর স্তরে পড়াশোনা করেন।
সমাজসেবা
মাদ্রাজ বিশ্ববিদ্যালয়ে পড়াশোনা করার সময় ভারত-চীন যুদ্ধ শুরু হলে ভারতের প্রধানমন্ত্রী জওহরলাল নেহ্‌রুর ডাকে সাড়া দিয়ে প্রতিরক্ষা খাতের জন্য নিজের সোনার হার দান করে দেন। এরপর তিনি পরবর্তী ৩৫ বছর তুতিকোরিন শহরে কুমারকরূপ আর্টস কলেজে গ্রন্থাগারিকের দায়িত্ব পালন করেন। এই সময় তিনি তার সমস্ত বেতন, তার পূর্বপুরুষের সম্পত্তি ও অবসরের পর সমস্ত অনাথ শিশু ও দরিদ্র মানুষদের জন্য দান করে দেন। অবসর গ্রহোণের পর তিনি পালম নামক একটি স্বেচ্ছাসেবী সংগঠন প্রতিষ্ঠা করেন। এই সংগঠনের মাধ্যমে দরিদ্রদের শিক্ষা ও চিকিৎসার ব্যবস্থা করা হয়ে থেকে এবং কর্মহীন, বয়স্ক, অসুস্থ ও প্রতিবন্ধী মানুষদের সমাজের মূল স্রোতে ফিরিয়ে আনার চেষ্টা করা হয়। তামিল নাড়ু, অন্ধ্র প্রদেশ ও উড়িষ্যার সাইক্লোন বিধ্বস্ত এলাকায় এবং গুজরাত ও মহারাষ্ট্রের ভূমিকম্প বিধ্বস্ত এলাকায় এই সংগঠন ত্রাণকার্য্য চালিয়েছে।
সম্মাননা
ভারত সরকার পালম কল্যাণসুন্দরকে ভারতের শ্রেষ্ঠ গ্রন্থাগারিকের সম্মান দিয়েছে। তাকে বিশ্বের প্রথম দশ জন গ্রন্থাগারিকের মধ্যেও গণ্য করা হয়ে থাকে। জাতিসংঘ তাকে বিংশ শতাব্দীর অন্যতম বিশিষ্ট ব্যক্তি রূপে চিহ্নিত করেছে। কেম্ব্রিজের ইটারন্যাশনাল বায়োগ্রাফিকাল সেন্টার তাকে বিশ্বের অন্যতম উন্নতমনস্ক ব্যক্তি এবং ম্যান অব দ্য মিলেনিয়াম বা সহস্রাব্দের সেরা মানুষ'' বলে গণ্য করেছে। এই সম্মানের স্বীকৃতি স্বরূপ প্রাপ্ত ৩০ কোটি টাকার সমস্ত তিনি দরিদ্র মানুষের সেবায় নিয়োজিত করেন।  ২০১১ খ্রিষ্টাব্দে রোটারি ক্লাব তাকে সারা জীবনের সেবার জন্য পুরস্কার প্রদান করেন।
তিন দরজার মসজিদ
ইতিহাস
কাইরুয়ানে ধর্মগ্রন্থ অধ্যয়নের জন্য মুহাম্মদ ইবনে খাইরুন মসজিদটি প্রতিষ্ঠা করেন। মুহাম্মদ ইবনে খাইরুন ছিলেন একজন ভ্রমণকারী এবং কুরআন পাঠকারী, যিনি বাগদাদ এবং কায়রোর মতো একাধিক স্থান পরিদর্শন করার পর কাইরুয়ানে এসেছিলেন। <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (November 2020)">উদ্ধৃতি প্রয়োজন  ]
মসজিদের নির্মাণের তারিখ ৮৬৬ খ্রীষ্টাব্দ (২৫২ হি.) আঘলাবিদ সময়কালে। মিনারটি হাফসিদ আমলে ১৪৪০ খ্রিস্টাব্দে (৮৪৪ হিজরি) যুক্ত করা হয়।
স্থাপত্য
স্থানীয় স্থাপত্য ঐতিহ্যের উত্তরাধিকার এবং আব্বাসীয় শহর শৈলী এবং কৌশলগুলির যুগপৎ ব্যবহার হয়েছে বলে এটিকে আগলবিদের স্থাপত্য নকশা  বলা হয়। মসজিদটি তিনটি দরজা এবং ঘোড়ার নালেরমত খিলান দ্বারা  কেন্দ্রীয় কাঠামো তৈরি করা হয়েছে যা উকবার কাইরুয়ান জামে মসজিদের অনুরূপ। এই খিলানের উপরিভাগে ফুলের নকশা এবং কুফিক লিপিতে আরবি শিলালিপি খোদাই করা হয়েছে। এই সজ্জিত সম্মুখভাগটিকে কেউ কেউ ইসলামি স্থাপত্যের প্রাচীনতম আলংকারিক সম্মুখভাগ বলে মনে করেন। মসজিদটি ছোট  কিন্তু মোটামুটি বর্গাকার মেঝের পরিকল্পনা সহ চারটি কলাম রয়েছে যা হলটিকে তিনটি নেভ বা আইলে বিভক্ত করে। এটিতে মোট নয়টি খিলান রয়েছে । কিবলার  দিকের দেয়ালে একটি মৌলিক মিহরাব কুলুঙ্গি এম্বেড করা আছে।মসজিদের উত্তর-পূর্ব কোণে একটি বর্গাকার মিনার রয়েছে যা হাফসিদ যুগের পরবর্তী সংযোজন  মুরিশ স্থাপত্য থেকে প্রাপ্ত একটি নকশা (যা আলমোহাদের সময়কালে সমগ্র অঞ্চলে ছড়িয়ে পড়েছিল)। মিনারের দ্বি-খিলানযুক্ত জানালাগুলির আলংকারিকে টালিকৃত ফ্রেমযুক্ত।
আফ্রিকান রিভার মার্টিন
আফ্রিকান রিভার মার্টিন (বৈজ্ঞানিক নামঃ Pseudochelidon eurystomina)হচ্ছে প্যাসারিন জাতের পাখি। তবে কোন কোন রিভার মার্টিন শ্যালো পরিবার এর উপ পরিবারের সদস্য। প্রথম যখন আফ্রিকান রিভার মার্টিন আবিষ্কার করা হয় তখন এদেরকে শ্যালো পাখি হিসেবে শনাক্ত করা হয়। আফ্রিকান রিভার মার্টিন বড় আকারের শ্যালো পাখি যারা প্রধানত কালো রঙের হয়, মাথার দিকে নীলচে-সবুজ আভা থাকে।
শ্রেণীবিন্যাস
জার্মান জীববিজ্ঞানী গুস্তাব হার্টলাউব ১৮৬১ সালে সর্বপ্রথম আফ্রিকান রিভার মার্টিন সম্পর্কে বর্ণনা করেন, প্রথম দিকে তিনি একে শ্যালো ও মার্টিন পরিবারের সদস্য মনে করেন নি, তিনি একে রোলার দের সাথে স্থান দেন। ১৯৩৮ সালে পারসি লোয়ে প্রমাণ করেন এরা শ্যালো এবং মার্টিনের নিকটাত্মীয় কিন্তু তাদের থেকে বেশ আলাদা হওয়ায় তিনি এদেরকে শ্যুডোচেলিডোনিডি উপপরিবারে স্থান দেন।
বর্ণনা
প্রাপ্তবয়স্ক আফ্রিকার নদী মার্টিন লম্বায় ১৪ সেমি। এরা প্রধানত কালো বর্ণের পালকে মোড়া থাকে, মাথার দিকে সিল্কি নীলচে-সবুজ আভা। এদের ওড়ার পাখা কালো। এদের লেজ ৪.৮ সেমি লম্বা। এদের পায়ের রঙ বাদামী, চোখ লাল, ঠোঁট কমলা লাল। পাখার দৈর্ঘ্য ১৪ সেমি। সাধারণভাবে পুরুষ ও স্ত্রী পাখি দেখতে একই রকম।
আফ্রিকার নদী মার্টিন খুব ভালো এবং দ্রুত উড়তে পারে। প্রজাতি ভেদে এদের ডাকার ধরন ভিন্ন। কিইই-র-র, চিই-চিই এরকম ছোট ছোট শব্দে এরা ডাকাডাকি করি। দলবেধে চির-চির-চির করে ডাকে, অভিবাসনের সময়ে এরা খুবই ডাকাডাকি করে।
বাসস্থান
আফ্রিকান রিভার মার্টিন কঙ্গোর কঙ্গো নদী এবং এর শাখা উবাংগি নদীর আশেপাশে বাস করে। আফ্রিকার এই এলাকা সম্পর্কে খুবই কম জানা যায়। ধারণা করা হয় এরা কাসাই নদী সহ আশপাশের অন্যান্য নদীতে বাস করে। গ্যাবনের দক্ষিণাংশেও এদের দেখতে পাওয়া যায়। তবে এরা এখানে স্থায়ীভাবে বাস করে নাকি শীতে অভিবাসী হয়ে আসে সেটা সুনিশ্চিত নয়।
স্বভাব
আফ্রিকান রিভার মার্টিন দল বেঁধে থাকে। ওড়ার সময়ে এরা জোড়া অথবা ছোট ছোট দলে বিভক্ত হয়ে ডাকাডাকি করে এবং একে অন্যকে তাড়ায়। এরা কলোনি আকারে জঙ্গল ঘেষা নদীর বালু তীরে বাসা বাধে। একটি কলোনিতে ৮০০ মত পাখি থাকতে পারে। প্রতি জোড়া পাখি বালিতে ১-২ মিটার লম্বা টানেলাকৃতির গর্ত খোঁড়ে। টানেলে শেষ প্রান্তে অল্প কিছু খড়, পাতা জমিয়ে সেখানে দুই থেকে চারটি ডিম পাড়ে। এদের ডিম ফুটে বাচ্চা বের হওয়ার সময় অজানা, তবে ধারণা করা হয় পিতা-মাতা উভয়েই বাচ্চার যত্ন নেয়।
নগাওয়াং নামগিয়াল (জুডোকা)
নগাওয়াং নামগিয়াল (জন্ম ২৭ ডিসেম্বর ১৯৯৮) একজন ভুটানি জুডোকা।
নেপালে ২০১৯ সাউথ এশিয়ান গেমসে ব্রোঞ্জ পদক জেতার পর তিনি টোকিওতে বিলম্বিত ২০২০ গ্রীষ্মকালীন গেমসে ভুটানের হয়ে প্রতিদ্বন্দ্বিতা করার জন্য নির্বাচিত হন। তিনি প্রথম রাউন্ডে তুরস্কের মিহরাচ আক্কুসের কাছে পরাজিত হন।
নিকিতা দত্ত
নিকিতা দত্ত (জন্ম: ১৩ই নভেম্বর ১৯৯১ ) হলেন একজন ভারতীয় অভিনেত্রী। তিনি ফেমিনা মিস ইন্ডিয়া ২০১২-এর অন্যতম চূড়ান্ত প্রতিযোগী ছিলেন। তিনি ২০১৪ সালে মুক্তিপ্রাপ্ত লেকর হম দিওয়ানা দিল নামক চলচ্চিত্রে অভিনয়ের মধ্য দিয়ে বলিউডে পদার্পণ করেন, যেখানে তিনি পার্শ্ব চরিত্রে অভিনয় করেছিলেন। তিনি ড্রিম গার্ল টেলিভিশন ধারাবাহিকে অভিনয়ের মধ্য দিয়ে টেলিভিশন জগতে পদার্পণ করেছিলেন। অতঃপর তিনি এক দুজে কে বাস্তে নামক ধারাবাহিকে সুমন তিওয়ারী এবং হাসিলএ আঁচল শ্রীবাস্তব চরিত্রে অভিনয়ের জন্য অধিক পরিচিতি লাভ করেছেন। সম্প্রতি, তিনি কবির সিং চলচ্চিত্রে জিয়া শর্মা চরিত্রে অভিনয় করেছেন।
প্রারম্ভিক জীবন
নিকিতা দত্ত ১৯৯১ সালের ১৩ই নভেম্বর তারিখে নতুন দিল্লির অনিল কুমার দত্ত এবং অলকা দত্তের ঘরে জন্মগ্রহণ করেছিলেন। অঙ্কিতা দত্ত নামে তাঁর এক বোন রয়েছে। তাঁর বাবা ভারতীয় নৌবাহিনীর একজন নৌ অফিসার হওয়ায় নিকিতা তাঁর জীবনের বেশিরভাগ সময় বিশাখাপত্তনম, মুম্বই ও কোচিতে কাটিয়েছেন। তিনি মুম্বই থেকে তাঁর স্কুল জীবনের পড়াশোনা সম্পন্ন করেছেন। তিনি মুম্বইয়ের সেন্ট জাভিয়ার্স কলেজ থেকে অর্থনীতি বিষয়ে স্নাতক সম্পন্ন করেছেন।
ফেমিনা মিস ইন্ডিয়া ও বলিউড অভিষেক
২০১২ সালে, নিকিতা ফেমিনা মিস ইন্ডিয়াতে অংশ নিয়েছিলেন এবং উক্ত প্রতিযোগিতার চূড়ান্ত প্রতিযোগীদের মধ্যে একজন ছিলেন। পরবর্তীতে ২০১৪ সালে,তিনি রোমান্টিক কমেডি চলচ্চিত্র লেকর হম দিওয়ানা দিলএ একটি সংক্ষিপ্ত চরিত্রে অভিনয়ের মধ্য দিয়ে বলিউডে পা রাখেন। উক্ত চলচ্চিত্রটি সাইফ আলি খানের সাথে প্রযোজনায় নির্মিত হয়েছিল, তবে চলচ্চিত্রটি বক্স অফিসে ভাল আয় করতে ব্যর্থ হয়েছিল।
টেলিভিশন
২০১৫ সালে, নিকিতা লাইফ ওকের ধারাবাহিক ড্রিম গার্ল - এক লড়কি দিওয়ানী সি-এ অভিনয়ের মধ্য দিয়ে টেলিভিশন জগতে পা রাখেন। তিনি উক্ত ধারাবাহিকে শ্রদ্ধা আর্য ও মহসিন খানের সাথে অভিনয় করেছিলেন। উক্ত ধারাবাহিকে তিনি লক্ষ্মী মাথুর চরিত্রে অভিনয় করেছেন, যিনি খানের চরিত্রের প্রেমে পড়ে গিয়েছিলেন। ২০১৫ সালের নভেম্বর মাসে তিনি এই ধারাবাহিকটি ছেড়ে দিয়েছিলেন।
২০১৬ সালে, নিকিতা নমিক পলের বিপরীতে সনি এন্টারটেইনমেন্ট টেলিভিশনে প্রচারিত টেলিভিশন ধারাবাহিক এক দুজে কে বাস্তেতে অভিনয় করেছিলেন। নমিক পলের সাথে তাঁর রসায়ন এবং সুমন তিওয়ারীর চরিত্রে অভিনয় করা (এমন একটি মেয়ে যে রান্না পছন্দ করে এবং নিজের রেস্তোঁরা চালায়) সমালোচকদের দ্বারা প্রশংসিত হয়েছিল। তিনি নমিক পলের সাথে "১ নম্বর জুটি" বিভাগে লায়ন্স গোল্ড পুরস্কার লাভ করেছিলেন। তবে, কম টিআরপি রেটিংয়ের কারণে অনুষ্ঠানটি একই বছরের অক্টোবর মাসে শেষ হয়েছিল।
নিকিতা দত্তের পরবর্তী টেলিভিশন অনুষ্ঠানটিও সনি এন্টারটেইনমেন্ট টেলিভিশনে র ছিল। হাসিল নামক রোমান্টিক থ্রিলার ধারাবাহিকটি ২০১৭ সালের অক্টোবর মাসে হতে ২০১৮ সালের ফেব্রুয়ারি মাস পর্যন্ত (মাত্র ৪ মাস) চলে ছিল। জায়েদ খান ও বৎসল শেঠের বিপরীতে অভিনেত্রী আঁচল শ্রীবাস্তবের চরিত্রে অভিনয়ের জন্য তিনি প্রশংসা পেয়েছিলেন। উক্ত ধারাবাহিকে তিনি একজন আইনজীবী আঁচল শ্রীবাস্তবের চরিত্রে অভিনয় করেছিলেন, যে একটি ধনী পরিবার, রায়চাঁদদের বিরুদ্ধে সাহস করে দাঁড়িয়েছিল, এবং পরিবারের দুই ভাইয়ের (খান ও শেঠ দ্বারা অভিনীত চরিত্র) সাথে প্রেমের ত্রিভুজে জড়িয়েছিল। তাঁর অভিনয়ের জন্য নিকিতা "সেরা অভিনেত্রী" বিভাগে লায়ন্স গোল্ড পুরস্কার লাভ করেছিলেন। অনুষ্ঠানের প্রচার বন্ধ হওয়ার পরে, তিনি অ্যান্ডটিভিতে পর্বভিত্তিক আতঙ্কমূলক ধারাবাহিক লাল ইশক এর একটি পর্বে অভিনয় করেছিলেন, কিন্তু পরবর্তীতে তিনি অনুষ্ঠানটি ছেড়ে দেন।
সিলেট জেলা স্টেডিয়াম
সিলেট জেলা স্টেডিয়াম বাংলাদেশের সিলেটের রিকাবিবাজারে অবস্থিত। এটি বিভিন্ন কাজে ব্যবহৃত হলেও অধিকাংশ সময় ক্রিকেট ও ফুটবলের জন্যই ব্যবহার করা হয়। এটি ঢাকা মোহামেডান স্পোর্টিং ক্লাবের হোম গ্রাউন্ড হিসেবে ব্যবহার করা হয়।
হয় পর্তুগিজ ফিরিঙ্গিরা সেখানে একসময় বসবাস করতো। ১৯৬৫ সালে পাহাড় কেটে স্টেডিয়াম বানানো হয় এবং ২০০৬ সালে ফ্লাড লাইটের আলোয় আলোকিত করেন সাবেক অর্থমন্ত্রী এম সাইফুর রহমান।২০১০ সালের দিকে স্টেডিয়ামকে আরো রঙ্গিন করেন সাবেক অর্থমন্ত্রী আবুল মাল আব্দুল মুহিত।
কর্তা–ক্রিয়া–কর্ম
কর্তা–ক্রিয়া–কর্ম হলো একটি ব্যাকরণিক পদক্রম যাতে বাক্যের শুরুতে কর্তা, তারপর ক্রিয়া এবং শেষে কর্ম বসে। এ ধরনের পদক্রমকে ইংরেজিতে সংক্ষেপে SVO(Subject-Verb-Object) বলা হয়। ইংরেজি একটি উল্লেখযোগ্য SVO ভাষা। "Ahan(S) Loves(V) Him(O)" হলো একটি ইংরেজি বাক্য যা আলোচ্য পদক্রমঅনুসরণ করে গঠিত হয়েছে।
বাংলা ভাষা মূলত কর্তা-কর্ম-ক্রিয়া পদক্রম অনুসরণকারী হলেও সাধারণত সব ধরনের পদক্রম ব্যবহৃত হয়। যেমন- "অহন(কর্তা) ভালোবাসে(ক্রিয়া) তাকে(কর্ম)" হলো একটি SVO পদক্রম।
পদক্রম
অন্যান্য সকল ধরনের পদক্রমের মধ্যে সর্বাধিক ভাষায় ব্যবহৃত কর্তা-কর্ম-ক্রিয়া পদক্রমের পরেই দ্বিতীয় স্থানে রয়েছে কর্তা–ক্রিয়া–কর্ম বা SVO পদক্রম যা সাকুল্য পদক্রমের ৪২% প্রায়।
প্রয়োগকারী ভাষা
যেসকল ভাষার ব্যাকরণ কর্তা–ক্রিয়া–কর্ম পদক্রম অনুসরণ করে-
আলবেনিয়ান, আরবি উপভাষা, আসিরিয়ান, বসনিয়ান, চীনা, ইংরেজি, এস্তোনীয়, ফিনিশ, ফরাসি, গান্ডা, গ্রীক, হাউসা, আইসল্যান্ডীয়, ইগবো, ইতালিয়ান, জাপানি, খমের, লাত্ভীয়, ম্যাসেডোনিয়ান, মালে (মালয়েশিয়ান এবং ইন্দোনেশিয়ান), আধুনিক হিব্রু, পোলিশ, পর্তুগিজ, কোচি, রিও রাপা, রোমানিয়ান, রাশিয়ান, স্লোভেন, স্পেনীয়, সোয়াহিলি, থাই এবং লাও, ইউক্রেনীয়, ভিয়েতনামী, ইওরোবা এবং জুলু।
লিলিয়ান এসরো
লিলিয়ান এসোরো (জন্ম ১০ মার্চ ১৯৮২) একজন নাইজেরীয় অভিনেত্রী। তিনি ২০১৩ আফ্রিকা ম্যাজিক ভিউয়ার্স চয়েস অ্যাওয়ার্ডে কৌতুকে সেরা অভিনেত্রী বিভাগে মনোনীত হয়েছিলেন।
প্রাথমিক জীবন এবং শিক্ষা
এসোরো আবুজা বিশ্ববিদ্যালয়ে রাষ্ট্রবিজ্ঞান বিষয়ে পড়াশোনা করেছেন।
পেশা
এসোরোর অভিনয় জীবন শুরু হয় ২০০৫ সালে। তার বন্ধু বোভি তাকে এক্সটেন্ডেড ফ্যামিলিত নাটকে অভিনয় করার সুযোগ করে দেন, এই মাধ্যমে অভিনেত্রী হিসেবে তার অভিষেক ঘটে। তিনি ক্লিনিক ম্যাটারস নামে একটি নার্স টেলিভিশন ধারাবাহিকে "নার্স অ্যাবিগাইল" চরিত্রে অভিনয় করে জনপ্রিয়তা পান। ভানগার্ড দ্বারা সংকলিত ২০১৩ সালের একটি তালিকায় এসোরো চলচ্চিত্র জগতের সেরা দশ সেরা অভিনেত্রী হিসাবে তালিকাভুক্ত হয়েছিলেন।
ব্যক্তিগত জীবন
এসোরো লোগোসে বড় হয়েছেন। তিনি বিডা পলিটেকনিকে ইন্টিগ্রেটেড সায়েন্স পড়াশুনা করেছেন।  ২০১৫ সালের নভেম্বর মাসে তিনি উবি ফ্র্যাঙ্কলিনের সাথে বিবাহ বন্ধনে আবদ্ধ হন। এসোরো এর আগে এক কম বয়সীকে বিয়ে করেছিলেন।
হাফ শার্ট
বর্ণনা
হাফশার্ট কে হাফ শ্লিভ শার্ট বা খাটো হাতার শার্ট বলেও অভিহীত করা হয়। এটি কাঁধ থেকে হাতের কোনুই এর উপর পর্যন্ত বিস্তৃত থাকে। আধুনিক যুগে তরুনদের পছন্দের তালিকায় এই পোশাক শীর্ষে রয়েছে।
দাপ্তরিক পোশাক
স্কাউটসে ছেলেদের জন্য হাফশার্ট পড়া বাধ্যতামূলক।স্কুল কলেজে বিভিন্ন অফিস আদালতে এবং হাসপাতালে রোগীদের দাপ্তিরিক পোশাক হিসেবে হাফশার্ট ব্যবহৃত হয়।
ইতিহাস
শার্টের ইতিহাস অনেক পুরোনো। পূর্বে শার্ট মানুষ শুধু রাত্রীকালিন পোশাক হিসেবে ব্যবাহার করত। বিংশ শতাব্দীতে শার্টের সাথে কলার যুক্ত করে এটিকে বহির্মুখী পোশাক করা হয়। এর কিছুকাল  পড় এটিকে আরো আকর্ষনীয় করার জন্য খাটো হাতার শার্টের বা হাফ শার্টের প্রচলন শুরু হয়।
ফ্যাশানে হাফশার্ট
গ্রীষ্মকালে ছেলেদের পারিপার্শ্বিকের সাপেক্ষে হাফশার্ট অত্যন্ত জনপ্রিয় হয়ে থাকে। বিভিন্ন রঙ্গের দামে বিভন্ন প্রকার আকর্ষনীয় হাফ স্লিভ শার্ট কিনতে পাওয়া যায়।
শ্রী শ্রী রাধামাধব জিউর মন্দির, চৌমুহনী
শ্রী শ্রী রাধামাধব জিউর মন্দির বাংলাদেশের নোয়াখালী জেলার চৌমুহনীতে অবস্থিত একটি হিন্দু মন্দির। এটি প্রায় চারশত বছরেরও বেশি পুরাতন। ১৯৭১ সালের স্বাধীনতা যুদ্ধের সময় হানাদার বাহিনীরা মন্দিরটি সম্পূর্ণরূপে ধংশ করে। স্বাধীনতার পরবর্তী সময়ে ১৯৭৪ সালে মন্দিরটি নতুন ভাবে পুনঃপ্রতিষ্ঠা করা হয়। এখানে হিন্দুধর্মীয় কল্যাণ ট্রাস্ট কর্তৃক শিশু শিক্ষা কেন্দ্র চালু আছে।
ইতিহাস
এই মন্দিরটি আনুমানিক ১৭শ শতাব্দীতে প্রতিষ্ঠিত হয়। এটি কাঠামো টিনের ছাউনির ছিল। ১৯৭১ সালে মহান মুক্তিযুদ্ধে এই মন্দিরের বিগ্রহসহ সব কিছু ধ্বংস করে দেওয়া হয়। পরে ১৩৮১ বঙ্গাব্দে (১৯৭৪ সাল) এখানে নতুনভাবে শ্রী শ্রী রাধামাধব জির বিগ্রহ প্রতিষ্ঠা করে মন্দিরটি পুনরায় চালু করা হয়। সম্প্রতি ২০১০ দশকে জগন্নাথ, বলরাম, সুভদ্রা ও গৌর নিতাইয়ের বিগ্রহ প্রতিষ্ঠা করা হয়। ভক্তরা দোতলা বিশিষ্ট নাটমন্দির তৈরি ও কাঠামোগত উন্নয়ন করেছে। মন্দিরের পিছনে যাত্রী নিবাস ও সাধু সন্ন্যাসীদের থাকার জন্য ত্রিতলা ভবন রয়েছে। মন্দিরের দক্ষিণেও একটি ত্রিতলা ভবন তৈরির পরিকল্পনা থাকলেও সে স্থান ভূমি দরসুর কবলে পড়ায় তা এখনো সম্ভব হয়ে ওঠেনি। এছাড়াও মন্দিরের আরো ৪৯ শতক সম্পত্তি এখনো অন্য এক ভূমি দরসুর দখলে।
পরিচালনা কমিটি
মন্দির কমিটি দ্বারা মন্দিরটি পরিচালিত হয়, বর্তমানে মন্দিরের পরিচালনা কমিটির সভাপতি অ্যাডভকেট রতন লাল সাহা ও সাধারণ সম্পাদক শ্রী গণেশ পুরী ।
পূজা অর্চনা
মন্দিরে নিয়মিত রাধা মাধবের পূজা অর্চনা করা হয়। সকালে বাল্যভোগ, বিকেল বেলায় রাজ ভোগ ও রাতে সন্ধ্যা ভোগ নিবেদন করা হয়। জন্মাষ্টমী, রাধাষ্টমী, ঝুলনযাত্রা, দুর্গাপূজা,  কালীপূজা, শনি পূজাসহ বিভিন্ন অনুষ্ঠান পালন করা হয়ে থাকে। এছাড়া এখনে স্থানীয় ভক্তদের বিবাহ অনুষ্ঠান, অন্নপ্রাশন, শ্রাদ্ধ অনুষ্ঠান করার অনুমতি দেওয়া হয়।
২০২১-এ হামলা ও লুট
সামাজিক যোগাযোগ মাধ্যমে বিভ্রান্তিকর ও উসকানিমূলক তথ্য ফেসবুকে প্রচার করা হয়েছিল। সাম্প্রদায়িক হামলার সময় লুট হয় কমপক্ষে দুই কোটি টাকার সম্পদ ও নগদ অর্থ। পিতলের মূর্তি ও বিভিন্ন পূজার সামগ্রীসহ অন্যান্য মূল্যবান জিনিসপত্র লুট করে, সেগুলো গলিয়ে বিক্রি করার চেষ্টা করা হয়।
মোবাইল ডিভাইস
ডান|থাম্ব| একটি [[আইফোন স্মার্টফোন এবং আইপ্যাড ট্যাবলেট - মোবাইল ডিভাইসের দুটি উদাহরণ।]] একটি মোবাইল ডিভাইস (বা হ্যান্ডহেল্ড কম্পিউটার) হল একটি ছোট কম্পিউটার যা হাতে ধরে রেখে পরিচালনা করা যায়। মোবাইল ডিভাইসে সাধারণত একটি ফ্ল্যাট এলসিডি বা ওলেড স্ক্রিন, একটি টাচস্ক্রিন ইন্টারফেস এবং ডিজিটাল বা শারীরিক বোতাম থাকে। তাদের একটি শারীরিক কীবোর্ডও থাকতে পারে। এই ধরনের অনেক ডিভাইস ইন্টারনেটের সাথে সংযোগ করতে পারে এবং অন্যান্য ডিভাইসের সাথে সংযোগ করতে পারে যেমন গাড়ির বিনোদন সিস্টেম বা হেডসেট ওয়াই-ফাই, ব্লুটুথ, সেলুলার নেটওয়ার্ক বা কাছাকাছি ক্ষেত্রের সাথে যোগাযোগের মাধ্যমে। ইন্টিগ্রেটেড ক্যামেরা, ভয়েস এবং ভিডিও টেলিফোন কল স্থাপন এবং গ্রহণ করার ক্ষমতা, ভিডিও গেম এবং গ্লোবাল পজিশনিং সিস্টেম (জিপিএস) ক্ষমতা সাধারণ। শক্তি সাধারণত একটি লিথিয়াম-আয়ন ব্যাটারি দ্বারা সরবরাহ করা হয়। মোবাইল ডিভাইসগুলি মোবাইল অপারেটিং সিস্টেম চালাতে পারে যা তৃতীয় পক্ষের অ্যাপ্লিকেশনগুলিকে ইনস্টল এবং চালানোর অনুমতি দেয়৷
প্রাথমিক স্মার্টফোনগুলি ২০০০-এর দশকের শেষের দিকে বড় ট্যাবলেটগুলির সাথে যুক্ত হয়েছিল। ইনপুট এবং আউটপুট সাধারণত একটি টাচ-স্ক্রিন ইন্টারফেসের মাধ্যমে হয়। ফোন/ট্যাবলেট এবং ব্যক্তিগত ডিজিটাল সহকারী একচেটিয়া বৈশিষ্ট্য ছাড়াও ল্যাপটপ/ডেস্কটপ কম্পিউটারের অনেক কার্যকারিতা প্রদান করতে পারে। এন্টারপ্রাইজ ডিজিটাল সহকারীরা অতিরিক্ত ব্যবসায়িক কার্যকারিতা প্রদান করতে পারে যেমন বারকোড, আরএফআইডি এবং স্মার্ট কার্ড রিডারের মাধ্যমে সমন্বিত ডেটা ক্যাপচার।
২০১০ সাল নাগাদ, মোবাইল ডিভাইসে প্রায়শই অ্যাক্সিলোমিটার, ম্যাগনেটোমিটার এবং জাইরোস্কোপের মতো সেন্সর থাকে, যা অভিযোজন এবং গতি সনাক্তকরণের অনুমতি দেয়। মোবাইল ডিভাইসগুলি বায়োমেট্রিক ব্যবহারকারীর প্রমাণীকরণ প্রদান করতে পারে, যেমন মুখ শনাক্তকরণ বা আঙুলের ছাপ শনাক্তকরণ।
মোবাইল ডিভাইসের প্রধান বৈশ্বিক নির্মাতারা হল স্যামসাং, হুয়াওয়েই, মেইজু, জেডটিই, শাওমি, সনি, গুগল, এইচটিসি, এলজি, টিসিএল, মটোরোলা, নকিয়া, রিয়েলমি এবং মাইক্রোম্যাক্স ৷
শঙ্কর-এহসান-লয়
শঙ্কর–এহসান–লয় হচ্ছে একটি ভারতীয় সংগীতের শঙ্কর মহাদেবন, এহসান নূরানী ও লয় মেন্ডোনসা কর্তৃক গঠিত ত্রয়োদ্বয়। তারা পাঁচটি ভাষায় হিন্দি, তামিল, তেলুগু, মারাঠি ও ইংরেজি ভাষায় ৫০টিরও অধিক সাউন্ডট্র‍্যাকের সঙ্গীতে সুর দিয়েছেন। তারা সমালোচকদের দ্বারা সবচেয়ে বেশি প্রশংসিত ভারতীয় সংগীতজ্ঞ, এই ত্রয়ী জাতীয় চলচ্চিত্র পুরস্কার, ফিল্মফেয়ার পুরস্কার, আইফা পুরস্কার সহ অনেক পুরস্কার অর্জন করেছে। তাদেরকে ভারতীয় চলচ্চিত্র সংগীত শিল্পে অমর আকবর অ্যান্টনি হিসাবে উল্লেখযোগ্য করা হয়।
থিউডাস
থিউডাস (Θευδᾶς; মৃত্যু আনু. ৪৬ খ্রিস্টাব্দ) হল ১ম শতাব্দীর একজন ইহুদি বিদ্রোহী। পণ্ডিতরা তার নামের জন্য একটি গ্রিক ব্যুৎপত্তি কে দায়ী করেছেন যার অর্থ সম্ভবত "জলের সাথে প্রবাহিত" হিসাবে বোঝানো হয়েছে। ৪৪ থেকে ৪৬ খ্রিস্টাব্দের মধ্যে কোনো এক সময়ে থিউডাস তার অনুসারীদের নিয়ে একটি স্বল্পস্থায়ী বিদ্রোহে নেতৃত্ব দেন।
বিদ্রোহ
এর গল্পের প্রধান উৎস হল জোসেফাস, যিনি লিখেছেন:"এটি ঘটল, যখন কাসপিয়াস ফাদুস যিহূদীয়ার প্রশাসক ছিলেন, তখন একজন নির্দিষ্ট চার্লাটান, যার নাম ছিল থিউডাস, জনগণের একটি বড় অংশকে নিজের প্রভাব নিতে ও তাকে জর্ডান নদীতে অনুসরণ করতে প্ররোচিত করেছিল; কারণ তিনি তাদের বলেছিলেন যে তিনি একজন নবী এবং তিনি তার নিজের আদেশে নদীটিকে ভাগ করবেন এবং তাদের এর উপর দিয়ে একটি সহজ উত্তরণ প্রদান করবেন। তার কথায় অনেকেই বিভ্রান্ত হয়। যাই হোক, ফাদুস তাদের তার বন্য প্রচেষ্টার কোন সুবিধা করতে দেয়নি, কিন্তু তাদের বিরুদ্ধে ঘোড়সওয়ারদের একটি সৈন্য পাঠায়। অপ্রত্যাশিতভাবে তাদের উপর পতিত হওয়ার পরে, তারা তাদের অনেককে হত্যা করেছিল এবং তাদের অনেককে জীবিত নিয়ে গিয়েছিল। তারা থিউডাসকেও জীবিত ধরে তার মাথা কেটে জেরুসালেমে নিয়ে যায়। (ইহুদি প্রাচীনত্ব ২০.৯৭-৯৮)"আন্দোলনটি ছত্রভঙ্গ হয়ে গিয়েছিল এবং আর কখনও শোনা যায়নি।
জোসেফাস থিউডাসের অনুসারীদের কোন সংখ্যা প্রদান করেনি, তবে প্রেরিতদের আইন ৫:৩৬ যদি এটি একই থিউডাসকে নির্দেশ করে (নীচে দেখুন), তাহলে বলা যায় যে তাদের সংখ্যা ছিল প্রায় ৪০০।
থিউডাস সমস্যা
থিউডাসের একমাত্র সূত্রটি ঘটনাক্রমের একটি সমস্যা উপস্থাপন করে যদি কেউ অনুমান করে যে প্রেরিতদের আইন এবং জোসেফাস একই ব্যক্তির কথা বলছে এবং জোসেফাস এই ক্ষেত্রে সঠিক। প্রেরিতদের আইনে গ্যামালিয়েল, মহাসভার একজন সদস্য, থিউডাসকে উল্লেখ করে প্রেরিতদের রক্ষা করেছেন: "কেননা ইতিপূর্ব্বে থুদা উঠিয়া আপনাকে মহাপুরুষ করিয়া বলিয়াছিল, এবং কমবেশ চারি শত জন তাহার সঙ্গে যোগ দিয়াছিল; সে হত হইল, এবং যত লোক তাহার অনুগত হইয়াছিল, সকলে ছিন্নভিন্ন হইয়া পড়িল, কেহই রহিল না। সেই ব্যক্তির পরে নাম লিখিয়া দিবার সময়ে গালীলীয় যিহূদা উঠিয়া কতকগুলি লোককে আপনার পশ্চাৎ টানিয়া লইয়াছিল; সেও বিনষ্ট হইল, এবং যত লোক তাহার অনুগত হইয়াছিল, সকলে ছড়াইয়া পড়িল। এক্ষণে আমি তোমাদিগকে বলিতেছি, তোমরা এই লোকদের হইতে ক্ষান্ত হও, তাহাদিগকে থাকিতে দেও; কেননা এই মন্ত্রণা কিম্বা এই ব্যাপার যদি মনুষ্য হইতে হইয়া থাকে, তবে লোপ পাইবে। (প্রেরিতদের আইন ৫:৩৬-৮ বিএসআই)"
সমস্যা হল যে গামালিয়েল, ৩৭ সালের আগে এই কথা বলেছিল, থিউডাসের উত্থানের কথা এখানে উল্লেখ করে বর্ণনা করা হয়েছে, এটিকে ৬ খ্রিস্টাব্দে কুইরিনিয়াসের জনগণনার সময় গালীলীয় যিহূদার বিদ্রোহের সাথে যুক্ত করা হয়েছে। যাইহোক, জোসেফাস স্পষ্ট করেছেন যে থিউডাসের বিদ্রোহ ৪৫ সালের দিকে সংঘটিত হয়েছিল, যা গামালিয়েলের কথা বলার পরে ও গালীলীয় যিহূদার অনেক পরে।
এটি প্রস্তাব করা হয়েছে যে প্রেরিতদের আইনের লেখক জোসেফাসকে একটি উৎস হিসাবে ব্যবহার করেছিল এবং লেখাটি পড়তে ভুল করেছে, থিউডাসের বিদ্রোহের পরে "গালীলীয় যিহূদার পুত্রদের" মৃত্যুদণ্ডের একটি পরবর্তী সূত্র নিয়ে বলেছেন যে যিহূদার বিদ্রোহের পরে ছিল; তবে লূকের লেখক জোসেফাস ব্যবহার করেছেন কিনা তা নিয়ে দৃষ্টিভঙ্গি সংখ্যাগুরু নয়। এটিও প্রস্তাব করা হয়েছে যে প্রেরিতদের আইনে  অন্য একজন, অজানা থিউডাসের একটি ভিন্ন বিদ্রোহের উল্লেখ করা হয়েছে,  কারণ জোসেফাস বলেছেন যে সেখানে অসংখ্য বিদ্রোহ ছিল, "দশ হাজার ব্যাধি" ছিল, কিন্তু তিনি বিশদ বিবরণ দিয়েছেন মাত্র চারটির ও থিউডাস একটি অনন্য নাম ছিল না। প্রাচীন ইতিহাসবিদ এবং নূতন নিয়ম পণ্ডিত পল বার্নেটের মতে "লূক একজন কুখ্যাত সমসাময়িক সম্পর্কে ভুল করেছিলেন বলে মনে হয় না"। এটাও সম্ভব যে জোসেফাস নিজেই ভুল করেছিলেন, পাল্পিত মন্তব্যে বলা হয়েছে: "জোসেফাস কিছু দুর্ঘটনাজনিত ত্রুটির দ্বারা থিউডাসের অভিযানকে ভুলভাবে স্থানান্তর করতে পারে। মহান হেরোডের মৃত্যু থেকে জেরুসালেমের ধ্বংস পর্যন্ত বিপুল সংখ্যক ইহুদি বিদ্রোহ বিবেচনায়, এই ধরনের ভুল খুব একটা অসম্ভব নয়।"
মেহেদী হাসান তপু
মেহেদী হাসান তপু (জন্ম: ২৫ সেপ্টেম্বর ১৯৮৪; মেহেদী হাসান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ব্রাদার্স ইউনিয়ন এবং বিজেএমসির হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।
২০০৩ সালে, বাংলাদেশী ক্লাব চট্টগ্রাম মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৪–০৫ মৌসুমে তিনি ব্রাদার্স ইউনিয়নে যোগদান করেছেন। ব্রাদার্স ইউনিয়নে ৫ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। ২০১২–১৩ মৌসুমে, তিনি ঢাকা মোহামেডান হতে বিজেএমসিতে যোগদান করেছেন; যেখানে বেশ কয়েক মৌসুম খেলার পর তিনি অবসর গ্রহণ করেছিলেন।
২০০৬ সালে, তপু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৪ ম্যাচে ১টি গোল করেছেন। দলগতভাবে, তপু সর্বমোট ২টি শিরোপা জয়লাভ করেছেন, যার উভয়েই তিনি ব্রাদার্স ইউনিয়নের হয়ে জয়লাভ করেছেন।
প্রারম্ভিক জীবন
মেহেদী হাসান তপু ১৯৮৪ সালের ২৫শে সেপ্টেম্বর তারিখে বাংলাদেশে জন্মগ্রহণ করেছেন।
আন্তর্জাতিক ফুটবল
২০০৬ সালের ৩রা এপ্রিল তারিখে, মাত্র ২১ বছর ৬ মাস ১০ দিন বয়সে, তপু গুয়ামের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৬তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তপু সর্বমোট ৩ ম্যাচে ১টি গোল করেছেন। জাতীয় দলের হয়ে অভিষেকের মাত্র ২ দিন পর, বাংলাদেশের জার্সি গায়ে প্রথম গোলটি করেন; ৫ই এপ্রিল তারিখে, ফিলিস্তিনের বিরুদ্ধে ম্যাচের সমতাসূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
সিকিমের রাজতন্ত্রের গণভোট, ১৯৭৫
পটভূমি
১৯ শতকে ব্রিটিশ ঔপনিবেশিক শাসনের সময় থেকে সিকিম ভারতের একটি রক্ষিত রাজ্য ছিল। ১৯৫০ সালে একটি চুক্তির মাধ্যমে ভারতের স্বাধীনতার পর এই ব্যবস্থাটি অব্যাহত ছিল, যার মাধ্যমে ভারত যোগাযোগ, প্রতিরক্ষা এবং বৈদেশিক বিষয়গুলির পাশাপাশি সিকিমের "আঞ্চলিক অখণ্ডতার" দায়িত্ব গ্রহণ করে। অভ্যন্তরীণ বিষয়ে সিকিমের স্বায়ত্তশাসন ছিল। ১৯৭৪ সালের এপ্রিলের সাধারণ নির্বাচনের ফলাফলে ভারত-বান্ধব সিকিম জাতীয় কংগ্রেস জয়লাভ করে। নতুন সরকার নাগরিক ও রাজনৈতিক স্বাধীনতা বৃদ্ধি করতে চেয়েছিল, কিন্তু চোগিয়াল পাল্ডেন থন্ডুপ নামগিয়াল কর্তৃক দমন করা হয়েছিল।
মে মাসে এটি সিকিম সরকার আইন পাস করে, যা দায়িত্বশীল সরকার এবং ভারতের সাথে সম্পর্ককে আরও এগিয়ে নিয়ে যাওয়ার ব্যবস্থা করে।
এবং ৪ জুলাই ১৯৭৪-এ সংসদ একটি নতুন সংবিধান গ্রহণ করে যা দেশটিকে ভারতের একটি রাজ্যে পরিণত করার ব্যবস্থা করে, যা চোগিয়াল ভারতের চাপে স্বাক্ষর করেছিলেন।
৪ সেপ্টেম্বর ১৯৭৪-এ, ভারতীয় লোকসভা সিকিমকে একটি "সহযোগী" রাজ্য করার পক্ষে ভোট দেয়‌। ৮ সেপ্টেম্বর রাজ্যসভা একটি সংশোধনীর পক্ষে ভোট দেয়, এটিকে অন্যান্য ভারতীয় রাজ্যের সমান মর্যাদা দেয় এবং এটিকে ভারতীয় ইউনিয়নে শুষে নেয়। ১৯৭৪ সালের ৮ সেপ্টেম্বর চোগিয়াল একটি অবাধ ও সুষ্ঠু গণভোটের আহ্বান জানান।
৫ মার্চ ১৯৭৫-এ জাতীয় কংগ্রেস ভারতে একীকরণের জন্য তার আহ্বানের পুনরাবৃত্তি করে, যখন চোগিয়াল আবার একটি গণভোটের আহ্বান জানায়। ৯ এপ্রিল ভারতীয় সৈন্যরা দেশটিতে প্রবেশ করে, প্রাসাদ রক্ষীকে নিরস্ত্র করে (তাদের মধ্যে একজনকে হত্যা করে এবং চারজনকে আহত করে) এবং প্রাসাদটি ঘেরাও করে, রাজাকে গৃহবন্দী করে। ১০ এপ্রিল ১৯৭৫-এ সিকিম রাজ্য পরিষদ ভারতীয় প্রধানমন্ত্রী ইন্দিরা গান্ধীর সমর্থনে, সর্বসম্মতভাবে রাজতন্ত্রের বিলুপ্তি এবং পূর্ণ ভারতীয় রাজ্য হওয়ার জন্য ভারতের সাথে একীভূত হওয়ার পক্ষে ভোট দেয়। এই ইস্যুতে একটি গণভোট ১৪ এপ্রিলের জন্য নির্ধারিত হয়েছিল।
ফলাফল
গণভোটের ফলাফলগুলি সুনন্দা কে. দত্ত-রায় দ্বারা প্রশ্ন করা হয়েছিল, যিনি যুক্তি দিয়েছিলেন যে "এই দুর্গম বাসস্থানগুলির মধ্যে কয়েকটিতে পৌঁছতে পরিবহনের দ্রুততম মাধ্যম জীপে, কমপক্ষে দুই দিন সময় লেগেছিল এবং এটি শারীরিকভাবে সম্ভব হত না। ব্যবস্থা সম্পূর্ণ করে, ভোট গ্রহণ এবং ১১ থেকে ১৫ এপ্রিলের মধ্যে ভোট গণনা করা হয়।"
চোগিয়ালের সমর্থকরা মনে করেন যে ৭০ থেকে ৮০% ভোটার ভারতের বহিরাগত।
নির্বাচন পরবর্তী
ফলাফল ঘোষণার পর, সিকিমের মুখ্যমন্ত্রী কাজী লেন্ডুপ দরজি গণভোটের ফলাফল ইন্দিরা গান্ধীর কাছে প্রেরণ করেন এবং তাকে "তাৎক্ষণিক প্রতিক্রিয়া জানাতে এবং সিদ্ধান্ত গ্রহণ করতে" বলেন। যার জবাবে তিনি বলেছিলেন যে ভারত সরকার সংসদে একটি সাংবিধানিক সংশোধন করবে যা রাজ্যটিকে সাংবিধানিকভাবে ভারতের অংশ হতে দেবে।
ভারতীয় পার্লামেন্ট ১৯৭৫ সালের ২৬ এপ্রিল সিকিমকে একটি রাজ্য হিসাবে সাংবিধানিক সংশোধনীতে চূড়ান্ত অনুমোদন দেয়। ১৯৭৫ সালের ১৫ মে ভারতীয় রাষ্ট্রপতি ফখরুদ্দিন আলী আহমেদ একটি সাংবিধানিক সংশোধনী অনুমোদন করেন যা সিকিমকে ভারতের ২২তম রাজ্যে পরিণত করে এবং চোগিয়ালের পদ বিলুপ্ত করে।
প্রতিক্রিয়া
মার্কিন সরকার গুরুত্বপূর্ণ বাণিজ্য রুটে রাজ্যের অবস্থানের কারণে সিকিমকে ভারতে একত্রিত করাকে ঐতিহাসিক এবং বাস্তবিক অনিবার্যতা হিসেবে দেখেছিল। সোভিয়েত ইউনিয়ন ইতিবাচক প্রতিক্রিয়া জানায়, যদিও একটি নিঃশব্দ প্রতিক্রিয়া ছিল। ১৯৭৮ সালে গান্ধীর উত্তরসূরি প্রধানমন্ত্রী মোরারজি দেশাই, সিকিমকে সংযুক্ত করার জন্য দুঃখ প্রকাশ করেন এবং সমালোচনা করেন, যা ক্রমবর্ধমান মুদ্রাস্ফীতির সাথে ভারতীয় জাতীয় কংগ্রেসের যুব শাখার দ্বারা তার বিরুদ্ধে সহিংস বিক্ষোভের দিকে পরিচালিত করে। যদিও দেশাই বলেছিলেন যে সংযুক্তিকরণটি "একটি পছন্দসই পদক্ষেপ নয়" এবং তিনি এটিকে পূর্বাবস্থায় ফিরিয়ে আনতে পারবেন না বলে শোক প্রকাশ করেছিলেন। তিনিও দাবি করেছিলেন যে চোগিয়ালের অজনপ্রিয়তার কারণে "সেখানে বেশিরভাগ লোক এটি চেয়েছিল"।
ড্যাফোডিল ইন্টারন্যাশনাল ইউনিভার্সিটি
ড্যাফোডিল ইন্টারন্যাশনাল ইউনিভার্সিটি বাংলাদেশের একটি বেসরকারী পর্যায়ের উচ্চ শিক্ষা দানকারী প্রতিষ্ঠান। প্রাইভেট বিশ্ববিদ্যালয় আইন ১৯৯২ (২) অনুযায়ী বাংলাদেশের রাজধানী ঢাকার ধানমন্ডি এলাকায় ২০০২ সালের ২৪ জানুয়ারি তে বিশ্ববিদ্যালয়টি প্রতিষ্ঠিত হয়। বর্তমানে এই বিশ্ববিদ্যালয়টি তাদের নিজস্ব স্থায়ী ক্যাম্পাস ড্যাফোডিল স্মার্ট সিটি, বিরুলিয়া - ১২১৬, ঢাকা, বাংলাদেশ এ শিক্ষা কার্যক্রম চালু রেখেছে। উচ্চ শিক্ষা প্রতিষ্ঠার জন্য জাতিসংঘের সাথে চুক্তি স্বাক্ষরিত হয় ড্যাফোডিল ইন্টারন্যাশনাল ইউনিভার্সিটির। এ বিশ্ববিদ্যালয়টি বাংলাদেশের আরো ৪টি বিশ্ববিদ্যালয়সহ ইন্টারন্যাশনাল অ্যাসোসিয়েশন অব ইউনিভার্সিটিসের সদস্য।
ইতিহাস
বিশ্ববিদ্যালয়টি ২০০২ সালের ২৪ জানুয়ারি প্রতিষ্ঠিত হয়।
ক্যাম্পাস
ঢাকার সাভার উপজেলার বিরুলিয়ায় ড্যাফোডিল স্মার্ট সিটিতে দেশের সবচেয়ে বড় বেসরকারি বিশ্ববিদ্যালয় ক্যাম্পাস স্থাপন করেছে ড্যাফোডিল ইন্টারন্যাশনাল ইউনিভার্সিটি। এর মধ্যে রয়েছে সমস্ত একাডেমিক ভবন, প্রশাসনিক ভবন, ক্রিকেট ও ফুটবল মাঠ, পুরুষ ও নারী শিক্ষার্থীদের জন্য পৃথক হোস্টেল, শিক্ষকদের স্টুডিও অ্যাপার্টমেন্ট, গলফ কোর্স, নিজস্ব ট্রান্সপোর্ট টার্মিনাল, বাস্কেটবল কোর্ট, ফুড কোর্ট, রেস্টুরেন্ট, জিমনেসিয়াম, উদ্যান, শপিং মল, সুইমিং পুল, মসজিদ ও অডিটোরিয়াম।
অনুষদ ও বিভাগ
বর্তমানে বিশ্ববিদ্যালয়টিতে ৫টি অনুষদের অধীনে ২৪টি বিভাগ রয়েছে।
সংগঠনসমূহ
শিক্ষার্থীদের নানাবিধ প্রতিভা বিকাশ এবং চর্চার জন্যে রয়েছে একাধিক সংগঠন।
আবাসিক হলসমূহ
বিশ্ববিদ্যালয়ের শিক্ষার্থীদের আবাসন সংকট দূরীকরণে ড্যাফোডিল স্মার্ট সিটি আশুলিয়ায় ৫টি ভবন নিয়ে পরিচালনা করা হয়। আবাসিক হলসমূহঃ
ভর্তি কার্যক্রম
ড্যাফোডিল ইন্টারন্যাশনাল ইউনিভার্সিটিতে বছরে দুইটি (স্প্রিং এবং ফল) সেমিস্টারে ভর্তি কার্যক্রম পরিচালিত হয়ে থাকে । আর দূরে অবস্থানরত ছাত্র ছাত্রীদের কথা বিবেচনা করে অনলাইন ভর্তির ব্যবস্থা করে । তাছাড়া সরাসরি ক্যাম্পাসে এসেও ভর্তি হওয়া যায়।
গ্রন্থাগার
রাজধানী ঢাকার অদুরে ড্যাফোডিল স্মার্ট সিটি, আশুলিয়া, সাভার, ঢাকা ক্যাম্পাসের একাডেমিক বিল্ডিং - ৪ এর চতুর্থ তলার পুরোটা জুড়ে লাইব্রেরি। এখানে একসাথে ৭৫০ জন ব্যবহারকারী এই লাইব্রেরি ব্যবহার করতে পারেন । সময়ের সাথে তাল মিলিয়ে বর্তমানে সবচেয়ে জনপ্রিয় ই-লাইব্রেরি সার্ভিস । যার মাধ্যমে বিশ্বের যেকোন জাইগা থেকে রিমোট এক্সেস এর মাধ্যমে লাইব্রেরি ব্যবহারকারীগণ প্রয়োজনীয় রিসোর্সটি ডাউনলোড করতে পারেন ।
উন্নত লাইব্রেরি সার্ভিস প্রদানের জন্য Openathens, Vu-find, KOHA, DSpace ইত্যাদি সফটওয়্যার ব্যবহার করা হয়। শিক্ষার্থী এবং গবেষকদের গবেষণা রিপোর্ট কতভাগ প্রকৃত তা যাচাই করার জন্য ব্যবহার করা হয় Tunitin সফটওয়্যার।।
এই লাইব্রেরিতে ৩৬,৫২০ বই, ৮৫০০ জার্নাল, ২১৫৬ বার্ষিক প্রতিবেদন, ৫২১৩ ম্যাগাজিন, ১৮৩০০০ ই-বুক, ১৮০০০ প্রোজেক্ট রিপোর্ট,থিসিস এন্ড ডিজার্টেশন, ৩৬৫০ এ ভি এম, ৩,৫০০০ ই-জার্নাল এবং ২২৬০০০ জার্নাল আর্টিকেল রয়েছে।এছাড়া রয়েছে ভয়েস লাইব্রেরি,  ই রিসোর্স সার্ভিস সেন্টার, লাইব্রেরি ক্যাফে, সিনেপ্লেক্স, বঙ্গবন্ধু ও মুক্তিযুদ্ধ কর্নার। পুরো লাইব্রেরিতে রয়েছে ফ্রি WiFi ব্রাউজিংয়ের ব্যবস্থা যাতে করে ছাত্র ছাত্রীরা পৃথিবীর বিভিন্ন দেশের লাইব্রেরি ও অন্যান্য বিষয় সম্পর্কে তথ্যাবলী সংগ্রহ করতে এবং নিজের কাজে ব্যবহার করতে পারে।
ল্যাব সুবিধা
শিক্ষার্থীদের হাতে-কলমে শিক্ষা দানের জন্য এখানে রয়েছে -
অন্যান্য কার্যক্রম
২০১২ ও ২০১৮ সালে ড্যাফোডিল ইন্টারন্যাশনাল ইউনিভার্সিটি এসিএম আইসিপিসি ঢাকা সাইটের আয়োজক হয়।
নামগিয়াল লামু
লামু বার্সেলোনায় ১৯৯২ গ্রীষ্মকালীন অলিম্পিকে ভুটানের হয়ে প্রতিদ্বন্দ্বিতা করেছিলেন। তিনি ব্যক্তিগত ইভেন্টে ৬১তম এবং ভুটানের মহিলা দল ১৭তম স্থান অর্জন করেন।
ব্লাস্টুলা
ব্লাস্টুলা হলো ভ্রুণ বিকাশের একটি পর্যায়, যখন ভ্রুণ একক স্তরযুক্ত ফাঁকা আকৃতি ধারণ করে। এটি ১২৮ কোষের সমন্বয়ে গঠিত এবং অবিচ্ছিন্ন কোষবিশিষ্ট।
লাইক (দ্ব্যর্থতা নিরসন)
লাইক একটি ইংরেজি শব্দ। যা সাধারণ অনেকে বিষয়েই ব্যবহার হয়ে থাকে। বাংলায় এর অর্থ পছন্দ, প্রিয় ইত্যাদি।
লাইক বা লাইকস এছাড়াও রয়েছে-
ক্রিয়া–কর্তা–কর্ম
কর্তা-ক্রিয়া-কর্ম হলো একটি ব্যাকরণিক পদক্রম যাতে বাক্যের শুরুতে কর্তা, তারপর ক্রিয়া এবং শেষে কর্ম বসে। এ ধরনের পদক্রমকে ইংরেজিতে সংক্ষেপে VOS(Verb-Subject-Object) বলা হয়। আরবি ও হিব্রু হলো দুটি উল্লেখযোগ্য VSO ভাষা।
কর্তা-কর্ম-ক্রিয়া পদক্রম অনুসরণকারী হলেও সাধারণত সব ধরনের পদক্রম ব্যবহৃত হয়। যেমন- "ভালোবাসে(ক্রিয়া) অহন(কর্তা) তাকে(কর্ম)" হলো একটি VSO পদক্রম।
প্রয়োগকারী ভাষা
যে সকল ভাষাপরিবারের অধিকাংশ বা সব ভাষাই ক্রিয়া–কর্তা–কর্ম পদক্রম অনুসরণ করে-
দ্য শেপ অব ওয়াটার
দ্য শেপ অব ওয়াটার (The Shape of Water) হল গিয়ের্মো দেল তোরো পরিচালিত মার্কিন প্রণয়ধর্মী কল্প-বিজ্ঞান চলচ্চিত্র। এটি যৌথভাবে রচনা করেছেন দেল তোরো এবং ভ্যানেস টেলর। এতে শ্রেষ্ঠাংশে অভিনয় করেন স্যালি হকিন্স, মাইকেল শ্যানন, রিচার্ড জেনকিন্স, ডগ জোন্স, মাইকেল স্টুলবার্গ ও অক্টাভিয়া স্পেন্সার। ১৯৬২ সালের বাল্টিমোরের পটভূমিতে নির্মিত চলচ্চিত্রে উচ্চ নিরাপত্তা বিশিষ্ট সরকারি গবেষণাগারে কর্মরত একজন মূক পরিষ্কারকের সেখানে বন্দী মানুষের মত দেখতে অ্যাম্ফিবিয়ান প্রজাতির সাথে প্রণয় দেখানো হয়েছে।
দ্য শেপ অব ওয়াটার ৭৪তম ভেনিস আন্তর্জাতিক চলচ্চিত্র উৎসবের মূল প্রতিযোগিতা শাখায় প্রদর্শিত হয়। ছবিটির উদ্বোধনী প্রদর্শনী অনুষ্ঠিত হয় ৩১শে আগস্ট, ২০১৭, এবং এটি প্রতিযোগিতায় শ্রেষ্ঠ চলচ্চিত্র বিভাগে স্বর্ণ সিংহ লাভ করে। চলচ্চিত্রটি ২০১৭ টরন্টো আন্তর্জাতিক চলচ্চিত্র উৎসবে প্রদর্শিত হয়। ছবিটি ২০১৭ সালের ১ ডিসেম্বর নিউ ইয়র্ক সিটির দুটি প্রেক্ষাগৃহে সীমিত পরিসরে মুক্তি দেওয়া হয় এবং পরবর্তীতে ৮ই ডিসেম্বর বৃহৎ পরিসরে মুক্তি দেওয়া হয় ও ছবিটি বিশ্বব্যাপী $১৪৮ মিলিয়ন আয় করে। ২০১৮ সালের ৬ই মার্চ দেল তোরো ও ড্যানিয়েল ক্রাউসের রচনায় এটি উপন্যাস আকারেও প্রকাশিত হয়।
দ্য শেপ অব ওয়াটার ছবিটিতে অভিনয়শিল্পীদের অভিনয়, চিত্রনাট্য, পরিচালনা, ভিজুয়াল, নির্মাণ পরিকল্পনা ও সঙ্গীতের জন্য প্রশংসিত হয়, এবং অনেক সমালোচক ছবিটিকে প্যান্‌স ল্যাবিরিন্থ ছবির পর দেল তোরোর শ্রেষ্ঠ চলচ্চিত্র বলে অভিহিত করেন। আমেরিকান ফিল্ম ইনস্টিটিউট ছবিটিকে ২০১৭ সালের সেরা দশ চলচ্চিত্রের একটি হিসেবে নির্বাচন করে। ছবিটি একাধিক পুরস্কারের মনোনয়ন লাভ করে। ছবিটি ৯০তম একাডেমি পুরস্কারে ১৩টি মনোনয়ন লাভ করে, এবং শ্রেষ্ঠ চলচ্চিত্র (দ্য লর্ড অব দ্য রিংস: দ্য রিটার্ন অব দ্য কিং চলচ্চিত্রের পর এই বিভাগে বিজয়ী প্রথম কাল্পনিক চলচ্চিত্র), শ্রেষ্ঠ পরিচালনা, শ্রেষ্ঠ মৌলিক সুর ও শ্রেষ্ঠ নির্মাণ পরিকল্পনা বিভাগে পুরস্কার লাভ করে। এটি ৭৫তম গোল্ডেন গ্লোব পুরস্কারে সাতটি বিভাগে মনোনয়ন লাভ করে এবং সেরা চলচ্চিত্র পরিচালক ও সেরা মৌলিক সুর বিভাগে পুরস্কার লাভ করে। ৭১তম বাফটা পুরস্কারে ছবিটি ১২টি মনোনয়ন লাভ করে এবং শ্রেষ্ঠ পরিচালনাসহ তিনটি বিভাগে পুরস্কার লাভ করে।
নির্মাণ
250px|থাম্ব|ক্রিয়েচার ফ্রম দ্য ব্ল্যাক লাগুন-এর জিল-ম্যান দেল তোরোর এই গল্প সম্পর্কিত ধারণার অনুপ্রেরণা।
দ্য শেপ অব ওয়াটার চলচ্চিত্রের ধারণা আসে ২০১১ সালে ড্যানিয়েল ক্রাউসের সাথে দেল তোরোর নাস্তার করার সময়, পরবর্তীতে তার সাথে দেল তোরো যৌথভাবে ট্রলহান্টার্স উপন্যাস লিখেন। ২০১৫ সালে স্বল্পদৈর্ঘ্য চলচ্চিত্র দ্য স্পেস বিটুইন আস এবং র‍্যাচেল ইংগালসের উপন্যাস মিসেস ক্যালিবান-এর সাথে এর মিল খুঁজে পাওয়া যায়। এছাড়া এটি দেল তোরোর ক্রিয়েচার ফ্রম দ্য ব্ল্যাক লাগুন-এর শৈশব স্মৃতি থেকে অনুপ্রাণিত এবং তিনি জিল-ম্যান ও কে লরেন্সের প্রণয় দেখতে চেয়েছিলেন। যখন দেল তোরো ইউনিভার্সালের সাথে ব্ল্যাক লাগুনের প্রজাতিটি নিয়ে একটি চলচ্চিত্র পুনর্নির্মাণ করার বিষয়ে কথা বলেন, তিনি ঐ প্রজাতির দৃষ্টিকোণ থেকে গল্প বলার দিকে জোর দেন, যেখানে এই প্রজাতিটি চলচ্চিত্রের প্রধান নারী চরিত্রটিকে নিয়ে চলে যাবে, কিন্তু স্টুডিও নির্বাহীরা তার এই গল্প প্রত্যাখ্যান করেন।
চলচ্চিত্রটির চিত্রায়ন শুরু হয় ২০১৬ সালের ১৫ই আগস্ট টরন্টো ও অন্টারিওর হ্যামিলটনে,  এবং চিত্রায়ন সমাপ্ত হয়ে ২০১৬ সালের ৬ই নভেম্বর।
মুক্তি
২০১৭ সালের ৩১শে আগস্ট ৭৪তম ভেনিস আন্তর্জাতিক চলচ্চিত্র উৎসবে দ্য শেপ অব ওয়াটার চলচ্চিত্রের উদ্বোধনী প্রদর্শনী অনুষ্ঠিত হয়। সেখানে চলচ্চিত্রটি শ্রেষ্ঠ চলচ্চিত্র বিভাগে স্বর্ণ সিংহ অর্জন করে। এছাড়াও এটি টেলুরাইড চলচ্চিত্র উৎসব, ২০১৭ টরন্টো আন্তর্জাতিক চলচ্চিত্র উৎসব, এবং বিএফআই লন্ডন চলচ্চিত্র উৎসবে প্রদর্শিত হয়। চলচ্চিত্রটি ২০১৭ সালের ১লা ডিসেম্বর নিউ ইয়র্ক সিটির দুটি প্রেক্ষাগৃহে মুক্তি দেওয়া হয় এবং পরের সপ্তাহে আরও কয়েকটি শহরে মুক্তি দেওয়া হয়। ২০১৭ সালের ৮ই ডিসেম্বর মার্কিন যুক্তরাষ্ট্র ব্যাপী চলচ্চিত্রটি দাপ্তরিকভাবে মুক্তি দেওয়া হয়।
২০১৮ সালের ১৩ই মার্চ চলচ্চিত্রটি ব্লু-রে, ডিভিডি ও ডিজিটাল ডাউনলোডযোগ্য করে প্রকাশ করা হয়। আল্ট্রা এইচডি ব্লু-রে'তে বিশেষ সংযুক্তি ছিল নির্মাণ সংক্রান্ত প্রামাণ্যচিত্র, দুটি ছোট কাহিনিচিত্র, এবং দেল তোরোর মাস্টারক্লাস প্রশ্ন-উত্তর, শিল্পী জেমস জিনের সাক্ষাৎকার, এবং তিনটি প্রেক্ষাগৃহে প্রদর্শনযোগ্য ট্রেইলার।
৬১তম একাডেমি পুরস্কার
৬১তম একাডেমি পুরস্কার একাডেমি অব মোশন পিকচার আর্টস অ্যান্ড সায়েন্সেস (এএমপিএএস) আয়োজিত অনুষ্ঠান যা ১৯৮৮ সালের শ্রেষ্ঠ চলচ্চিত্রগুলিকে সম্মানিত করে থাকে। অনুষ্ঠানটি লস অ্যাঞ্জেলেসের শ্রাইন অডিটোরিয়ামে বুধবার, ২৯ মার্চ ১৯৮৯ সালে সন্ধ্যা ৬:০০ পিএসটি / রাত ৯:০০ ইএসটি সময়ে অনুষ্ঠিত হয়েছিল। অনুষ্ঠানে এএমপিএএস ২৩টি বিভাগে একাডেমি পুরস্কার (সাধারণত অস্কার হিসেবে পরিচিত) প্রদান করে। এবিসি কর্তৃক যুক্তরাষ্ট্রের টেলিভিশনে প্রদর্শিত এই অনুষ্ঠানটি প্রযোজনা করেছিলেন অ্যালান কার এবং পরিচালনা করেছিলেন জেফ মার্গোলিস। দশ দিন পূর্বে, ক্যালিফোর্নিয়ার বেভারলি হিলসের বেভারলি হিলস হোটেলে আয়োজিত একটি অনুষ্ঠানে প্রযুক্তিগত অর্জন বিভাগে একাডেমি পুরস্কার অ্যাঞ্জি ডিকিনসনের উপস্থাপনায় আয়োজিত হয়েছিল।
শ্রেষ্ঠ চলচ্চিত্রের পুরস্তার সহ রেইন ম্যান চলচ্চিত্রটি চারটি বিভাগে পুরস্কার জিতেছে। অন্যান্য বিজয়ীদের মধ্যে হু ফার্মড রজার র‌্যাবিট ৪টি পুরস্কার (তিনটি প্রতিযোগিতামূলক এবং একটি বিশেষ); ডেঞ্জারাস লায়সন্স, ৩টি পুরস্কার ; এবং দি অ্যাকিউস্‌ড, দ্য অ্যাকসিডেন্টাল টুরিস্ট, অ্যা ফিস কল্‌ড ওয়ান্ডা, দ্য অ্যাপইন্টমেন্টস অব ডেনিস জেনিংস, বিটলজুস, বার্ড, হিটেল টার্মিনাস: দ্য লাইফ অ্যান্ড টাইমস অব ক্লাউস বার্বি, দ্য মিলাগ্রো বেনফিল্ড ওয়ার, মিসিসিপি বার্নিং, পেলে দ্য কনকারার, টিন টয়, ওয়ার্কিং গার্ল, এবং ইউ ডোন্ট হ্যাব টু ডাই ১টি করে পুরস্কার জেতে। টেলি সম্প্রচারটি মার্কিন যুক্তরাষ্ট্রে প্রায় ৪৩ মিলিয়ন দর্শক উপভোগ করেছিল যা ১৯৮৪ সালের ৫৬তম আয়োজনের পর থেকে সর্বোচ্চ।
বিজয়ী এবং মনোনীত
৬১তম একাডেমি পুরস্কারের জন্য মনোনীতদের নাম ১৯৮৯ সালের ১৫ ফেব্রুয়ারি, একাডেমির সভাপতি রিচার্ড কাহন এবং অভিনেত্রী অ্যান আর্চার কর্তৃক ক্যালিফোর্নিয়ার বেভারলি হিলসের স্যামুয়েল গোল্ডউইন থিয়েটারে ঘোষণা করা হয়েছিল। রেইন ম্যান সর্বাধিক ৮টি মনোনয়ন পেয়েছেল; ডেঞ্জারাস লায়সন্স এবং মিসিসিপি বার্নিং চলচ্চিত্র সাতটি বিভাগে মনোনয়ন লাভ করে।
১৯৮৯ সালের ২৯ মার্চ অনুষ্ঠানে বিজয়ীদের পুরস্কার ঘোষণা করা হয়েছিল। শ্রেষ্ঠ অভিনেত্রী জোডি ফস্টার ছিলেন ইতিহাসের অষ্টম ব্যক্তি হিসেবে একটি চলচ্চিত্রের জন্য একক মনোনয়ন থেকে বিজয়ী হয়েছিলেন। পূর্বে সর্বশেষ ব্যক্তি হিসেবে এই কীর্তি অর্জন করেছিলেন সোফিয়া লরেন, যখন তিনি ১৯৬১ সালে লা সিওসিয়েরা চলচ্চিত্রের জন্য পুরস্কার জিতেছিলেন। শ্রেষ্ঠ অভিনেতা ডাস্টিন হফম্যান ইতিহাসের পঞ্চম ব্যক্তি হিসেবে দু'বার উল্লিখিত বিভাগে পুরস্কার জিতেছিলেন। সিগুর্নি উইভার ছিলেন একই বছরে দুটি চলচ্চিত্রে অভিনয়ের জন্য মনোনীত ইতিহাসের পঞ্চম ব্যক্তি তবে কোনও বিভাগেই পুরস্কার জিতেননি। জন লাসেস্টার এবং উইলিয়াম রিভ্‌স টিন টয় চলচ্চিত্রের জন্য শ্রেষ্ঠ অ্যানিমেটেড শর্ট ফিল্ম চলচ্চিত্র বিভাগে পুরস্কার জিতেছিলেন, এটি পিক্সারের প্রথম অস্কার জয় এবং অস্কারজয়ী প্রথম সিজিআই চলচ্চিত্র।
পুরস্কার
বিজয়ীরা গাঢ়হরফে তালিকায় প্রথমে এবং ‡ চিহ্নিত রয়েছে।